Mesterligafinalen i fotball for menn 2024/25

**Mesterligafinalen 2024/2025** var den siste kampen i UEFA Champions League 2024/25, den 70. sesongen av Europas fremste klubbfotballturnering organisert av UEFA, og den 33. sesongen siden den ble omdøpt fra European Champion Clubs’ Cup til UEFA Champions League. Den ble spilt lørdag 31. mai 2025 mellom  og  på Allianz Arena i München. Paris Saint-Germain vant kampen 5–0 og sikret seg sin første tittel i Mesterligaen, og den andre finaleseieren for en fransk klubb etter s seier i 1993. Seiersmarginen er den største i en Mesterligafinale, og antallet mål ble kun overgått av  med sine sju scoringer i 1960. Med denne seieren ble Paris Saint-Germain den første franske klubben som tok et kontinentalt trippeltrofé. Samtidig ble Luis Enrique den andre treneren etter Pep Guardiola som har vunnet trippelen to ganger.

## Kampreferat
I det 12. minutt sendte Vitinha en pasning til Désiré Doué, som spilte videre til Achraf Hakimi som satte inn kampens første mål for PSG. Åtte minutter senere doblet PSG ledelsen, da Ousmane Dembélé spilte ballen til Doué, som utnyttet en retur fra Inters Federico Dimarco.

I det 23. minutt headet Francesco Acerbi ballen over tverrliggeren til PSG. I det 37. minutt bommet Marcus Thuram på en heading. PSG hadde to avslutninger i det 44. og 2 minutter inn i tilleggstiden, uten at det resulterte i scoring.

Andre omgang startet med en bom fra Khvicha Kvaratskhelia. Kort tid etter skjøt Hakan Çalhanoğlu et frispark for Inter utenfor. I det 50. minutt hevdet Nicolò Barella ovenfor dommeren at Marquinhos hadde brukt hånden i en situasjon, men det ble ikke dømt straffe. Inter byttet ut Benjamin Pavard og Federico Dimarco, og satte inn Yann Bisseck og Nicola Zalewski. To minutter etter innhoppet fikk Zalewski gult kort for en sklitakling på Fabián Ruiz. I det 58. minutt fikk Inters trener Simone Inzaghi gult kort for protester mot dommeren.

Tre minutter senere gjorde Inter ytterligere to bytter: Matteo Darmian og Carlos Augusto kom inn for Henrikh Mkhitaryan og Bisseck – sistnevnte måtte av banen med overstrekk i kneet etter bare 11 minutters spill. I det 63. minutt scoret PSG sitt tredje mål, da Doué satte ballen i mål etter pasning fra Vitinha. Doué ble deretter tildelt gult kort for å ha tatt av seg drakten under feiringen. Fire minutter senere ble han erstattet av Bradley Barcola.

I det 69. minutt fikk Thuram gult kort for en felling av Ruiz, og Acerbi ble også advart fire minutter senere. Samtidig foretok Inter nok et bytte: Kristjan Asllani kom inn for Çalhanoğlu. I det 73. minutt scoret Kvaratskhelia PSGs fjerde mål, etter pasning fra Dembélé. Tre minutter senere fikk Thuram Inters første skudd på mål i kampen, men keeper Gianluigi Donnarumma reddet forsøket.

PSG foretok flere bytter: Nuno Mendes ble erstattet av Lucas Hernández, og deretter ble Kvaratskhelia, João Neves og Ruiz byttet ut med Gonçalo Ramos, Warren Zaïre-Emery og Senny Mayulu. Sistnevnte brukte kun tre minutter på å score PSGs femte mål. Trolig på grunn av den klare målforskjellen blåste den rumenske dommeren István Kovács av kampen allerede etter 90 minutter, uten tilleggstid.

**Banens beste:**
 Désiré Doué, 

**Assistentdommere:**
Ferencz Tunyogi (Romania)
Mihai Marica (Romania)
**Fjerdedommer:**
Joao Pinheiro (Portugal)
**Reserve assistentdommer:**
Bruno Jesus (Portugal)
**VAR dommer:**
Dennis Higler (Nederland)
**VAR assistentdommer:**
Cătălin Popa (Romania)
**VAR support:**
Pol van Boekel (Nederland)


## Referanser